proxectonos/corpus_dominio_legal_administrativo_tmp huggingface dataset:
29/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.23893. Comunidade de usuarios de augas Xufreus. Rianxo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 9 de setembro de 2010 e como resultado do expediente incoado ó efecto, foille outorgada a Comunidade de Usuarios de Augas “Xufreus”, unha concesión dun caudal de auga de 0,0854 litros/segundo proveniente de dous mananciais, no lugar dos Xufreus, parroquia do Araño (Santa Baia), no concello de Rianxo (A Coruña), con destino ó abastecemento doméstico. Número Expte.: DH. A15.23893 Santiago de Compostela, 21 de setembro de 2010. O subdirector xeral de Xestión do Dominio Público Hidráulico Gosho Bollero Penfold
29/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expropiación para imposición de servidumes de paso sobre bens e dereitos afectados por instalacións eléctricas

Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 15/20 kV., de 775 m. de lonxitude coa orixe na L. M. T. A. existente en apoio anterior a C. T. Castrelo e final no centro de transformación no lugar de Menlle, no termo municipal de Ordes, (expte. n° 48/2009), por resolución deste Departamento Territorial de data 15 de outubro de 2009, a favor da entidade beneficiaria “UNIÓN FENOSA DISTRIBUCIÓN, S. A.” con enderezo na Avda. de Arteixo, n° 171, 15007 de A Coruña. Este Departamento Territorial acorda sinala-lo día 11 de novembro de 2010 para o levantamento das actas previas á ocupación, de conformidade cos Art°s.52 da Lei de Expropiación Forzosa do 16 de decembro de 1954 e 56 do set’ Regulamento do 26 de Abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Ordes, deducida da que se someten a información pública no DOG, BOP e no xornal “El Ideal Gallego” de datas 29/04/09, 22/04/09 e 8/04/09, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalandoselles os horarios de torna de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de eonformidade con artigo 5 ° da citada Lei de Expropiación Forzosa. A Coruña, 10 de setembro de 2010 A XEFA TERRITORIAL, Tristana Moraleja Gómez
29/09/2010 | Administración LocalMunicipal
Carnota
Aprobación inicial da delegación para recadación da taxa pola utilización privativa

A Deputación Provincial da Coruña ven de modificar as Bases par a prestación de servizos tributarios aos Concellos da provincia, para posibilitar a asunción, por parte desta, da xestión, inspección e recadación da taxa pola utilización privativa ou aproveitamentos especiais constituidos no solo, subsolo, ou voo das vias públicas, a favor de empresas explotadoras de servizos de subministración de interese xeral. Co obxecto de que este Concello sexa beneficiario desa posibilidade, acórdase o seguinte: D E L E G A R na Deputación Provincial da Coruña a xestión, inspección e recadacion voluntaria e executiva da taxa pola utilización privativa ou aproveitamentos especiais constituidos no solo, subsolo, ou voo das vias públicas, a favor de empresas explotadoras de servizos de subministración de interese xeral. A xestión que poida ser obxecto de delegación, tanto pode afectar ao suposto xeral do artigo 24 do Real decreto lexislativo 2 / 2004, do 5 de marzo, baseado no 1,5 dos ingresos brutos obtidos no termo municipal, como ao suposto especial da telefonia mobil. Abrir un periodo de exposicion pública de 30 dias hábiles dende a publicación deste acordo no Boletin oficial da Provincia, para xeral coñecementos e presentación de alegacións. Carnota a 23 de Setembro do 2.010 O ALCALDE Asdo. José Domingo Oreiro Rodriguez
29/09/2010 | Administración LocalMunicipal
Ames
Anuncio altas/CD para anulación

No Departamento de Estatística do Concello de Ames instrúense expedientes de altas por cambio de residencia e cambios de domicilio dentro do termo municipal, no Padrón municipal de habitantes conforme ao procedemento do art.72 do Regulamento de poboación e demarcación territorial das entidades locais. Non obtendo resultado ao intento de notificación persoal aos interesados, procede, de conformidade co previsto nos artigos 59.5 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común, a publicación do presente anuncio no BOP, a fin de que no prazo de dez días contados dende o seguinte á súa publicación, os interesados nos procedementos poidan comparecer no Departamento de Estatística para coñecemento e constancia do contido íntegro do expediente que se indica e, de ser o caso, alegar e presentar os documentos e xustificacións que estimen oportunas. Os expedientes con toda a súa documentación poden ser consultados no Departamento de Estatística das Oficinas Xerais sitas na Praza do Concello núm.2 – Bertamiráns, de luns a venres en horario de 9:00 a 14:00 horas. Ames, 11 de novembro de 2009 O alcalde Carlos A. Fernández Castro
29/09/2010 | Administración LocalMunicipal
Cabanas
Licitación procedemento negociado con publicidade

A Xunta de Goberno Local en sesión realizada o 15 de setembro de 2010 acordou aprobalo expediente de contratación, mediante procedemento negociado con publicidade, da seguinte obra: 1. PROXECTO: “Construcción de canalización de rede de servizos de telecomunicación” no polígono industrial de Vilar do Colo.2. ORZAMENTO: 214.344,27 euros e 38.581,97 de ive.3. PROCEDEMENTO DE ADXUDICACIÓN: negociado con publicidade, polo trámite de urxencia.4. APLICACIÓN ORZAMENTARIA: 459.62701 5. PRAZO DE EXECUCIÓN: un mes.6. PRAZO DE PRESENTACIÓN DE PROPOSTAS: 8 días naturais dende a partir do día seguinte á publicación deste anuncio no BOP, debendo adxuntar a documentación esixida na cláusula 12 do prego de condicións administrativas.7. CLASIFICACIÓN DO CONTRATISTA: non se esixe.8. GARANTÍA PROVISIONAL: non se esixe.9. GARANTÍA DEFINITIVA: 5% do importe da adxudicación do contrato (sen IVE). 10. REVISIÓN DE PREZOS: non procede.11. OBTENCIÓN DE INFORMACIÓN E DOCUMENTACIÓN: nas oficinas xerais do Concello de Cabanas, rúa do Concello 3.15621 Cabanas. Teléfono 981495959. Páxina web: www.cabanas.es.Os restantes anuncios se publicarán no perfil do contratante da páxina web do Concello. Cabanas, 22 de setembro de 2010 O alcalde Asdo.: Germán Castrillón Permuy
29/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.28233. Edificio para tanatorio

CLAVE: DH W.15.28233 Servicios San Roquiño, S. L. con CIF B15813132, e con enderezo en Avda. de Lugo, nº 21.15320 As Pontes. Solicita AUTORIZACIÓN para edifico, na zona de policía do río Eume, no lugar de Rúa Hermanos Tojeiro, na parroquia de AS Pontes, no T. M. de As Pontes. As obras solicitadas consisten, no construcción dun edificio composto de planta soto, baixa e alta destinada a tanatorio. O que se fai público para xeral coñecemento, por un prazo de VINTE ( 20 ) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste servizo, situado na Rúa Wenceslao Fernández Florez 1-2º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 13 de setembro do 2010. O xefe de servizo da Zona Galicia Norte Asdo.: Luís García Alonso.
29/09/2010 | Administración LocalMunicipal
Cariño
Anuncio de aprobación definitiva da modificación da Ordenanza reguladora do prezo público pola prestación do servizo de axuda no fogar

O Pleno do Concello de Cariño, en sesión Plenaria ordinaria celebrada o nove de xullo deste ano acordou aprobar provisionalmente a modificación da Ordenanza reguladora do prezo público do servizo de axuda no fogar e que se expuxera a información pública polo prazo de trinta días hábiles, e de non producírense reclamacións consideraríase definitivamente aprobada. No B. O. P. nº 141 do 27 de xullo de 2010 publícase o anuncio de exposición ó público sen que no prazo de trinta días se producira ningunha reclamación. Estando, polo tanto, aprobada definitivamente a Ordenanza citada publícase o seu texto íntegro no “Boletín Oficial da Provincia” en cumprimento do disposto no artigo 17.4 do Real Decreto Lexislativo 2/2004 de 5 de marzo, polo que se aproba o Texto Refundido da Lei de Facendas Locais. Cariño, 22 de setembro de 2010 O Alcalde Asdo.- Jose Luis Armada Castro 4º-. CONTIDO DO SERVIZO.5. En ningún caso poderán formar parte das actuacións desenvolvidas polo servizo:-A realización de actividades que non fosen incluídas no proxecto de intervención e no acordo de servizo recollidos no artigo 12 da Orde de axuda no fogar de 22 de xaneiro de 2009.-Actuacións que, polo seu carácter sanitario, deban en todo caso ser realizadas por persoal facultativo.(.) 8º-. DEBERES DAS PERSOAS USUARIAS. As persoas usuarias, no marco dos deberes que con carácter xeral se recollen na Orde do 22 de xaneiro de 2009 pola que se regula o servizo de axuda no fogar, referido ó artigo 37 da Lei 13/2008, de 3 de decembro de servizos sociais de Galicia, terán os seguintes deberes:(.) 9º-. PERSOAL E FUNCIÓNS.- O persoal que pode intervir no Servizo de Axuda no Fogar está composto por profesionais e persoas voluntarias e as súas funcións e tarefas serán as seguintes: a) Traballador/a Social, como profesional responsable do Programa que recibirá a demanda, fará o estudio e a valoración da situación presentada, deseñará o proxecto de intervención axeitado a ela e será responsable do seu seguimento e valoración. As súas funcións e tarefas concretas serán: (.) - Avaliación e seguimento ( como mínimo cada dous meses ) dos casos atendidos, e adaptación do servizo ás necesidades presentadas.
29/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.07539. Comunidade de usuarios de augas de Mántaras. Irixoa

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 9 de setembro de 2010 e como resultado do expediente incoado ó efecto, foille outorgada a Comunidade de Usuarios de Augas de Mantarás, unha concesión dun caudal de auga de 0,64 l/s, procedente de oito mananciais, no lugar de Muíño do Varelo-Brañas do Milón-Mántaras, no concello de Irixoa, con destino a abastecemento doméstico. Número Expte.: DH. A15.07539 Santiago de Compostela, 21 de setembro de 2010. O subdirector xeral de Xestión do Dominio Público Hidráulico Juan Jaime De la Montaña Gutierrez del Olmo
29/09/2010 | Administración LocalMunicipal
Fisterra
Convenio Excma. Deputación Provincial ano 2010

Mediante acordo adoptado pola Xunta de Goberno Local en sesión do día 14/09/10 adxudicouse definitivamente o contrato de obras seguinte: 1.- Entidade adxudicadora: Concello de Fisterra 2.- Obxecto do contrato a) Tipo de contrato: Obras b) Descrición do obxecto: “ Instalación césped artificial no Campo de Fútbol Ara Solis” 3.- Tramitación e procedemento. a) Tramitación: Urxente b) Procedemento: Negociado con publicidade 4.- Presuposto base de licitación: 345.862,07 € 5.- Adxudicación. a) Provisional: Xunta de Goberno local sesión dia 14 setembro 2010 ( BOP 165 de 30/08/2010 ).- b) Contratista: Construcciones D. Ogando S. L, CIF: B15209794 Domicilio social: Senande, 170.-- 15124 Muxía c) Importe da adxudicación: 291.637,93 € + 52.494,83 € de IVE d) Prazo de execución: 29 dias.- O que se publica ós efectos previstos no artigo 138 da Lei 30/2007, de 30 de outubro, de Contratos do Sector Público. Fisterra, 21 de setembro de 2010 O alcalde José Manuel Traba Fernández
29/09/2010 | Administración LocalMunicipal
Arteixo
Secretaría Xeral
Vehículos abandonados na vía pública

REFª: A-08/2 (expt.03/2010) ASUNTO: PUBLICACIÓN EN B. O. P. Presumido o abandono dos vehículos que de seguido se relacionan, e a fin de que sirva de notificación aos seus propietarios nos termos establecidos no art.59.4 da Lei 30/92, do 26 de novembro, de réxime xurídico das administracións públicas e do procedemento administrativo común, modificada pola Lei 4/99, do 13 de xaneiro, faise pública a relación co fin de que as persoas que acrediten ser os seus lexítimos donos poidan comparecer a retíralos da vía pública dentro dun prazo de 15 días contados a partir do seguinte ó da inserción deste anuncio no Boletín Oficial da Provincia. Transcorrido este prazo, procederase ao seu tratamento como residuo sólido urbano. Arteixo, 21 de setembro de 2010 Asdo.: Pilar Souto Iglesias ALCALDESA
29/09/2010 | Administración LocalMunicipal
Sobrado
Licenza

Solicitando desta Alcaldía D./Dª. MARGARITA EUGENIA ASUNCION PALOMA ERASUN SANCHEZ GRANDE, en representación de GANDEIRÍA MARELO, S. C., licenza municipal para ampliación de instalacións gandeiras para vacuno de leite e legalización de actividade, situada en Vilariño - Roade, cumprindo o disposto no art.8.3 do Decreto 133/2008, do 12 de xuño, no que se regula a avaliación de incidencia ambiental, sométese a información pública por período de vinte días hábiles, coa fin de que durante o mesmo – que comezará a contarse desde o día seguinte ó da inserción do presente edicto no Boletín Oficial da Provincia e no DOGA- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se estimen oportunas. Sobrado, a 23 de setembro de 2010 O alcalde, Asdo. Jacobo Fernández García
29/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22571. Concello de Culleredo. Culleredo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidencia do organismo autónomo Augas de Galicia de data 9 de setembro de 2010 e como resultado do expediente incoado ó efecto, foille outorgada ao Concello de Culleredo, unha concesión dun caudal de auga de 3 l/s, procedente de catro mananciais, no lugar de Monte Xalo, no concello de Culleredo, con destino a abastecemento á parroquia de Castelo Número Expte.: DH. A15.22571 Santiago de Compostela, 21 de setembro de 2010. O subdirector xeral de Xestión do Dominio Público Hidráulico Davor Montans Jallal
09/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 180/2010

Acordo do 23 de agosto de 2010, do Departamento Territorial da Coruña, polo que se somete a información pública a petición da autorización administrativa da instalación eléctrica nos concellos do Pino e Arzúa (expediente IN407A 180/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se cita: Solicitante: U. D. E. S. A. Enderezo social: rúa José Ángel Valente, n.° 17, L.62.15706 - Santiago Compostela. Denominación: reforma LMT Gonzar-Medín-Couto (fase I). Situación: O Pino e Arzua. Características técnicas: Reforma LMTA, a 20 kV, denominada Tarroeira-Medín (expte.68/04) entre os apoios 36 e 63, en conductor PAS 50 Reforma LMTA a 20 KV denominada a CT León (Oíns), que parte do apoio n.° 36 da LMTA anterior e final no apoio seguinte a derivada do CT León (Oíns) en conductor PAS 5o, nos concellos do Pino e Arzúa. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071 A Coruña, no prazo de vinte días, a partir da última publicación. A Coruña, 23 de agosto de 2010. A xefa territorial Por ausencia O xefe do Xervizo de Administración Industrial Artigo 39.3 Decreto 324/2009 (D. O. G. n.º 117 do 17.06.2009) Asdo.: Isidoro Martínez Arca
09/09/2010 | Administración LocalMunicipal
Ribeira
Anuncio de cobranza

Por decreto da Alcaldía de data 1.09.2010, no Concello de Riveira vense de aprobar o censo fiscal polas taxas de auga, recogida residuos sólidos e servicio de saneamento, correspondente ao 2.º trimestre de 2010. De acordo co establecido no art.102.3 da Lei 58/2003 do 17 de decembro, Xeral Tributaria, así como nos artigos 24 e seguintes do Real Decreto 939/05 do 29 de xullo, polo que se aproba o Regulamento Xeral de Recadación, ponse en coñecemento dos interesados que nas oficinas municipais deste Concello, e durante o período dun mes, a contar a partir do seguinte día hábil ao da inserción deste anuncio no Boletín Oficial da Provincia, estará exposto ao público o censo completo do imposto. Contra a aprobación das liquidacións que nel se inclúen, os interesados poderán interpoñer os seguintes recursos: 1. Conforme ao disposto no artigo 14 do texto refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo, os interesados só poderán interpoñer recurso de reposición ante a Alcaldía, no prazo dun mes, contado dende o día seguinte ao da publicación deste edicto no Boletín Oficial da Provincia.2. Contra a resolución do recurso de reposición, expresa ou tácita, os interesados poderán interpoñer recurso contencioso-administrativo ante o Xulgado do Contencioso-Administrativo de Santiago de Compostela, nos prazos sinalados no artigo 46 da Lei 29/1998, do 13 de xullo, Reguladora da Xurisdición Contenciosa Administrativa. O prazo de ingreso en período voluntario comeza o día 1 de setembro e concluirá o 31 de outubro, ambos os dous inclusive, do ano actual. Modalidades de ingreso: 1. Pagamentos domiciliados: faranse efectivos mediante débito na conta bancaria sinalada polo interesado. O cargo será efectuado na primeira semana do período voluntario.2. Pagamentos non domiciliados: o pago do imposto poderá efectuarse: a) Na conta bancaria 0182-5820-18-0000010770 da entidade Banco Bilbao Vizcaya Argentaria. b) Nas oficinas municipais do Concello, de luns a venres, en horario de 9:30 a 13:30 horas. Unha vez finalizado o período voluntario, iniciarase o período executivo, percibíndose as recargas do período executivo e, no seu caso, os intereses de demora, regulados no artigo 28 da Lei 58/2003, do 17 de decembro, Lei Xeral Tributaria. En Riveira, a 1 de setembro de 2010. O alcalde José Luis Torres Colomer
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO CLAVE: DH. V15.27978 TALLERES LUIS PIÑEIRO, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 3.200 m 3 /ano de augas residuais de refrixeración a un rego innominado que desemboca na ría de Arousa, procedentes das instalacións dun taller de reparación e mantemento de embarcacións asentadas no lugar de Agañán-Abanqueiro (T. M. Boiro). As augas empregadas na refrixeración son captadas do mar mediante dúas bombas de 12 l/s de capacidade, a través de cadansúa condución de polietileno de 80 mm de diámetro con filtro de 800 x 400 mm no extremo, sendo posteriormente almacenadas nun depósito de 1.500 litros para a súa utilización na refrixeración de motores mariños. As augas residuais de refrixeración, sen depuración previa, son vertidas mediante condución de fibrocemento de 200 mm de diámetro e 6 m de lonxitude nun regato innominado, no punto de coordenadas UTM: X=511.635; Y=4.721.316; incorporándose finalmente á ría de Arousa na praia de Agañán, a uns 60 metros do punto de vertido. As augas residuais fecais xeradas nas instalacións atópanse conectadas á rede de sumidoiros municipal con destino na EDAR de Cabo de Cruz. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas do organismo autónomo Augas de Galicia da Consellería de Medio Ambiente, Territorio e Infraestruturas sitas na Praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16, de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 25 de agosto de 2010. O xefe da Área de Vertidos, e. f. Asdo.: Francisco Julio Gutiérrez García
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20872. Comunidade de veciños propietarios da traída de augas de Abuín. Rianxo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 31 de agosto de 2010 e como resultado do expediente incoado ó efecto, foille outorgada a Comunidade de veciños propietarios da traída de augas de Abuín unha concesión dun caudal de auga de 0,135 litros/segundo proveniente de dous mananciais, Fonte do Rechán e Fonte de Abaixo, no lugar de Abuín, parroquia de Leiro (Santa María), no concello de Rianxo (A Coruña), con destino ao abastecemento doméstico. Número Expte.: DH. A15.20872 Santiago de Compostela, 2 de setembro de 2010. O subdirector xeral de Xestión do Dominio Público Hidráulico Maria Wilma Mantecas Walmsley
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.20818. Concello de Vilasantar. Vilasantar

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 31 de agosto de 2010 e como resultado do expediente incoado ó efecto, foille outorgada ao Concello de Vilasantar, unha concesión dun caudal de auga de 1,132 l/s, proveniente dunha captación no río Cabalar, con destino ó abastecemento do núcleos de poboación de Foro, Chope, Abeleiras, Canabal, Panacioi, Cruceiro, Eirixe, Casilla e Fraga, no lugar das Insuas, parroquia de Présaras (San Pedro), no Concello de Vilasantar (A Coruña). Número Expte.: DH. A15.20818 Santiago de Compostela, 2 de setembro de 2010. O subdirector xeral de Xestión do Dominio Público Hidráulico Veronica Pilar Cristian Yeray Deheza Villanueva
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.21136. Camilo Carballal, SL. Teo

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 31 de agosto de 2010 e como resultado do expediente incoado ó efecto, foille outorgada a Patricia Lilian Alva Cardwell SL unha concesión dun caudal de auga de 0,83 litros/segundo proveniente de dúas minas e dous pozos no lugar de Cornide, parroquia de Calo (San Xoán), no concello de Teo (A Coruña), con destino ao industrial. Número Expte.: DH. A15.21136 Santiago de Compostela, 2 de setembro de 2010. O subdirector xeral de Xestión do Dominio Público Hidráulico Valvanuz Asenet Enyedi Wait
09/09/2010 | Administración LocalMunicipal
Vilarmaior
Edicto de notificación

De acordo co establecido no artigo 59.5 da Lei 30/1992, de 26 de novembro, de réxime xurídico das Administracións Públicas e do procedemento administrativo común, notifícase, por descoñecer o domicilio, ao titular catastral da parcela 15092A011006150000BX, Lixia Tardio Covacho, que con data do 21 de xuño de 2010, a Comisión Xestora do Parque Empresarial de Vilarmaior, presentou ante o Concello o Plan de Sectorización do Parque Empresarial de Vilarmaior. De acordo co proxecto produciuse un reaxuste na delimitación do sector que afecta á propiedade, coa referencia catastral citada anteriormente, tendo sido excluída do mesmo, segundo delimitación realizada sobre parcelario catastral. Por este motivo, e seguindo o procedemento establecido no artigo 62.2 da Lei 9/2002, de 30 de decembro, de ordenación urbanística de Galicia, dáse audiencia ao titular catastral, por un prazo de quince días, para os efectos de que manifeste a súa opinión co citado asunto. Vilarmaior, 03 de setembro de 2010. O ALCALDE Carlos Vázquez Quintián
09/09/2010 | Administración LocalMunicipal
Cee
Delegación na Deputación da Coruña da xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas

ANUNCIO O Pleno deste Concello, na sesión ordinaria realizada o día 27 de agosto do ano 2010, adoptou o acordo de delegar na Deputación Provincial da Coruña a xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo, ou voo das vías públicas a favor de empresas explotadoras de servizos de asubministración de interese xeral. A xestión que poida ser obxecto de delegación, tanto pode afectar ao suposto xeral do artigo 24 do Real decreto lexislativo 2/2004 do 5 de marzo, baseado no 1,5% dos ingresos brutos obtidos no termo municipal, como ao suposoto especial da telefonía móbil. Sométese o dito acordo a información pública e audiencia aos interesados polo prazo de trinta días hábiles, a contar dende o seguinte á publicación deste anuncio no Boletín oficial da provincia, para os efectos de presentación de reclamacións e suxestións. No caso de presentarse reclamacións ou suxestións, estas serán resoltas polo Pleno, en caso contrario entenderase definitivamente adoptado o acordo ata entón provisional. Cee, 30 de agosto de 2010. O ALCALDE Ramón Vigo Sambade
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.18276. Papelería de Brandía, SA. Santiago de Compostela

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 31 de agosto de 2010 e como resultado do expediente incoado ó efecto, foille outorgada a Papelería de Brandía, SA unha concesión dun caudal de auga de 30,55 litros/segundo proveniente do río Sar, no lugar de Vidán, parroquia de Vidán (Divino Salvador), no concello de Santiago de Compostela (A Coruña), con destino ó uso industrial. Número Expte.: DH. A15.18276 Santiago de Compostela, 2 de setembro de 2010. O subdirector xeral de Xestión do Dominio Público Hidráulico Gregorio Angel Yarce Extremeiro
09/09/2010 | Administración LocalMunicipal
Ponteceso
Secretaría
Aprobación inicial do novo texto da Ordenanza número 22, xeral municipal sobre tráfico, circulación de véhículos a motor e seguridade viaria

O Pleno do Concello, na sesión do 30.08.2010, acordou aprobar inicialmente o novo texto da Ordenanza núm.22, xeral municipal sobre tráfico, circulación de vehículos a motor e seguridade viaria. As persoas interesadas poderán presentar as reclamacións e as suxestións que estimen pertinentes pertinentes no prazo de 30 días, de conformidade co que establece o artigo 49 da Lei 7/1985, do 2 de abril. A ordenanza entenderanse definitivamente aprobada e publicarase o seu texto íntegro no BOP da Coruña, de conformidade co que establece o artigo 70.2 da citada lei, no caso de que as persoas interesadas non presenten reclamacións nin suxestións no prazo sinalado. Ponteceso, 31 de agostoo de 2010 O alcalde José Luis Fondo Aguiar
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22556. Comunidade de usuarios do Casal de Abaixo. Sobrado

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 31 de agosto de 2010 e como resultado do expediente incoado ó efecto, foille outorgada a Comunidade de Usuarios do Casal de Abaixo, unha concesión dun caudal de auga de 0,4 litros/segundo proveniente de tres mananciais e un pozo no lugar de Casal de Abaixo (Monte do Amenedo), parroquia de Grixalba (San Xiao), no Concello de Sobrado (A Coruña), con destino ao abastecemento doméstico e industrial. Número Expte.: DH. A15.22556 Santiago de Compostela, 2 de setembro de 2010. O subdirector xeral de Xestión do Dominio Público Hidráulico Ariel Alexander Alvares Diaz Ufano
09/09/2010 | Administración LocalMunicipal
Arteixo
Servizos Económicos
Publicación inicial de expediente de modificación de créditos número 19/2010

EDICTO Aprobado polo Pleno desta Corporación o expediente de modificación de créditos n.º 19/2010 (suplemento de créditos 4/2010), dentro do vixente orzamento municipal, por un importe total de NOVENTA E CINCO MIL DOUSCENTOS EUROS (95.200,00 €), en cumprimento do disposto no artigo 177.2 en relación co 169.1 do texto refundido da Lei Reguladora das Facendas Locais, exponse ao público, durante un prazo de quince días hábiles, na Intervención municipal, que empezará a contarse dende o día seguinte ao da inserción do presente edicto no Boletín Oficial da Provincia, a efectos de que podan formularse as reclamacións que se consideren pertinentes, que deberán dirixirse á Sra. alcaldesa-presidenta deste Concello. En Arteixo, o 3 de setembro de 2010. Asdo.-Pilar Souto Iglesias Alcaldesa-presidenta
09/09/2010 | Administración LocalMunicipal
Carnota
Licenza

Tendo formulada por TANATORIO GRUPO BERGANTIÑOS S. L., Licenza Municipal de actividade para “FUNERARIA” NA AGRA DOS PORTOS, neste Concello de Carnota, de conformidade co disposto no artigo 86 da Lei 30/1992, de 26 de no-vembro, de réxime xurídico das administracións públicas e do procedemento administrativo común, o expediente sométese a información pública durante o prazo de 20 días co fin de que os afectados pola actividade que se pretende instalar poidan examinalo e formular por escrito as reclamacións ou observacións que estimen oportunas. O expediente pode consultarse, durante as horas de oficina, no departamento de urbanismo do Concello, onde se atopa de manifesto. Carnota a 27 de agosto de 2010 0 ALCALDE Asdo. José Domingo C. Oreiro Rodríguez
09/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 126/2009

Resolución do 23 de agosto de 2010 do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.126/2009)-L. M. T. S., C. T. C., R. B. T., Sobrecarreira (Cambre). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica subterránea a 20 kV, de 782 m de lonxitude, coa orixe na L. M. T. A. existente apoio n.° 10 da L. M. T. a C. T. Castrobó e final no centro de transformación a instalar no lugar de Sobrecarreira, no termo municipal de Cambre (expte. n.° 126/2009), por resolución deste Departamento Territorial de data 23 de abril de 2010, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 de A Coruña. Este Departamento Territorial acorda sinala-lo día 26 de outubro de 2010 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Cambre, deducida da que se someteu a información pública no DOG, BOP e no xornal “La Opinión” de datas 19/08/09, 12/08/09 e 30/07/09, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostas sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5.° da citada Lei de Expropiación Forzosa. A Coruña, 23 de agosto de 2010. A XEFA TERRITORIAL Por ausencia O xefe do Servizo de Administración Industrial Artigo 39.3 Decreto 324/2009 (DOG n.º 117 do 17/06/09) Oswaldo Antonio Mirot Kirilov
09/09/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: 34/2009

Resolución do 20 de agosto de 2010 do Departamento Territorial da Coruña, pola que se anuncia o levantamento das actas previas á ocupación de bens e dereitos afectados por instalacións eléctricas (Expte.34/2009) - L. M. T., C. T., R. B. T., Soutullo (Arzúa). Outorgada a declaración de utilidade pública que leva implícita a urxente ocupación dos bens e dereitos afectados polas instalacións da liña eléctrica aérea a 15/20 kV, de 922 m de lonxitude, coa orixe no apoio n.° 14 da L. M. T. A. Ponte Carreira e final no centro de transformación a instalar no lugar de Soutullo, no termo municipal de Arzúa (expte. n.° 34/2009), por resolución deste Departamento Territorial de data 23 de setembro de 2009, a favor da entidade beneficiaria “UNIÓN FENOSA DISTRIBUCIÓN, S. A.”, con enderezo na Avda. de Arteixo, n.° 171, 15007 de A Coruña. Este Departamento Territorial acorda sinala-lo día 21 de outubro de 2010 para o levantamento das actas previas á ocupación, de conformidade cos arts.52 da Lei de Expropiación Forzosa do 16 de decembro de 1954 e 56 do seu Regulamento do 26 de abril de 1957, nas que se describirán os bens ou dereitos expropiables e de imposición de servidume de paso de enerxía eléctrica, contidos na relación de fincas que se expón xunto con esta resolución no taboleiro de edictos do Concello de Arzúa, deducida da que se someteu a información pública no DOG, BOP e no xornal “La Voz de Galicia” de datas 7/04/09, 12/03/09 e 4/03/09, respectivamente, acto ó que deberán concorrer os propietarios propostos das fincas afectadas, ós que se lles practicará notificación individual sinalándoselles os horarios de toma de datos sobre o terreo e do levantamento efectivo das actas nas oficinas da referida Casa Consistorial. Esta publicación realizarase igualmente ós efectos do artigo 59.4 da Lei 30/1992 do 26 de novembro, de Réxime Xurídico das Administracións Públicas e do Procedemento Administrativo Común, cando os titulares das fincas propostos sexan descoñecidos ou se ignore o lugar de notificación; e así dirixir ó Ministerio Fiscal as dilixencias que se produzan destes, de conformidade con artigo 5.° da citada Lei de Expropiación Forzosa. A Coruña, 20 de agosto de 2010 A XEFA TERRITORIAL Por ausencia O xefe do Servizo de Administración Industrial Artigo 39.3 Decreto 324/2009 (DOG n.º 117 do 17/06/09) Constantin Danut Urrabieta Palta
09/09/2010 | Administración LocalMunicipal
Cesuras
Aprobación inicial de expediente de modificación de créditos número 5/2010

EDICTO Aprobado polo Pleno deste Concello, en sesión celebrada o día 27 de agosto de 2010, o expediente de modificación de créditos núm.5 de 2010, dentro do vixente orzamento municipal, por un importe de CINCUENTA E UN MIL EUROS (51.000,00 €), en cumprimento do disposto no artigo 177.2 en relación co 169 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, exponse ao público, por prazo de quince días hábiles, na Secretaría deste Concello, a fin de que durante o mesmo, que empezará a contarse desde o día seguinte ao da inserción do presente edicto no Boletín Oficial da Provincia, poidan formularse as reclamacións que se consideren pertinentes, dirixíndoas ao Sr. alcalde-presidente deste Concello. Cesuras, 2 de setembro de 2010. O ALCALDE Asdo.: Julián Lucas Ramírez
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. A15.22167. Comunidade de aguas do lugar de Ferreiros de Abaixo. Rois

ANUNCIO De acordo co previsto no artigo 116 do Regulamento de Dominio Público Hidráulico, aprobado polo Real Decreto 849/1986, do 11 de abril, faise público, para xeral coñecemento, que por resolución da presidenta do organismo autónomo Augas de Galicia de data 31 de agosto de 2010 e como resultado do expediente incoado ó efecto, foille outorgada a Comunidade de Augas do lugar de Ferreiros de Abaixo, unha concesión dun caudal de auga de 0,10 litros/segundo proveniente dunha mina situada no lugar de Ferreiros de Abaixo, parroquia de Costa (San Miguel), no Concello de Rois (A Coruña), con destino ao abastecemento doméstico e gandeiro. Número Expte.: DH. A15.22167 Santiago de Compostela, 2 de setembro de 2010. O subdirector xeral de Xestión do Dominio Público Hidráulico Eusebio Jesus Ibarrondo Royan
09/09/2010 | Administración LocalMunicipal
Culleredo
Secretaría Xeral
Delegación de competencias

ANUNCIO Con motivo da renuncia do concelleiro da Corporación Municipal, D. Jose Felipe La Banda Osco, o Sr. alcalde-presidente, en data 1 de setembro de 2010, ditou a resolución que na súa parte dispositiva dispón: 1.º) Asumir por esta Alcaldía-Presidencia, as atribucións delegadas a D. José Luis Regueiro Sánchez na resolución n.º 1211, de data 2 de xullo de 2007, relativas á dirección e xestión de asuntos relativos a festas, participación cidadá e deportes.2.º) Trasladar esta resolución á Concellería Delegada de Cultura Deportes e Participación Cidadá. 3.º) Publicar esta resolución no Boletín Oficial da Provincia. O que se publica en cumprimento do disposto no art.44.2 do Real Decreto 2568/86, do 28 de novembro. Culleredo, 1 de setembro de 2010. O alcalde Asdo.: Julio Sacristán de Diego
09/09/2010 | Administración LocalMunicipal
Ames
Exposición pública de expediente de desafectación de parcela

En sesión plenaria celebrada o 26 de agosto de 2010 acordouse a desafectación da parcela identificada como Dp1 do sector S-15 Travesía do Porto Sur, de 3.452 metros cadrados, finca rexistral 34487. A desafectación da parcela ten como motivación a cesión gratuíta á Xunta de Galicia para edificio destinado a terceira idade. O expediente de desafectación, por aplicación do artigo 8 do Regulamento de Bens das Entidades Locais, aprobado por Real Decreto 1372/86, de 13 de xuño, sometese a exposición pública por prazo de 1 mes. Ames, 30 de agosto de 2010. O alcalde,- Carlos Antonio Fernández Castro.
09/09/2010 | Administración LocalMunicipal
Val do Dubra
Oferta de emprego público 2010

Oferta de emprego público correspondente ao exercicio 2010, aprobada por Decreto da Alcaldía de data 26 de abril de 2010. Aprobouse a seguinte oferta de emprego público do Concello de Val do Dubra para o exercicio 2010, das prazas de laboral fixo que se indican e por procedemento de concurso-oposición: Val do Dubra, 6 de setembro de 2010. O alcalde Juan M. Baleato Iglesias
09/09/2010 | Administración LocalMunicipal
Arzúa
Anuncio de procedemento aberto, tramitación urxente, para a adxudicación de contrato de obras

1. Entidade adxudicadora: Concello de Arzúa. a) Descrición do obxecto: “Urbanización da N-547 ao seu paso pola Travesía de Arzúa”. b) Nomenclatura CPA-2008: 42.11.20. c) Lugar de execución: Arzúa. d) Prazo de execución: 12 meses. a) Tramitación: Urxente. b) Procedemento: Aberto. c) Forma: Varios criterios de valoración. a) Orzamento de licitación:1.694.915,25 € + 305.084,75 € (18% de IVE)= 2.000.000 €, coa distribución de anualidades establecida no prego de cláusulas administrativas particulares. b) Revisión de prezos: non procede. a) Provisional: non se esixe. b) Definitiva: 5% do importe de adxudicación, excluído o IVE. a) Entidade: Departamento de Secretaría do Concello en no perfil do contratante www.concellodearzua.org b) Domicilio: rúa Santiago, nº 2. c) Localidade e código postal: Arzúa -15810. d) Teléfono: 981 500 000 – 981 815 001. e) Telefax: 981 500 914. f) Data límite de obtención de documentos e información: Ata as 14:00 horas do día en que remate o prazo de presentación de ofertas. a) Clasificación: Grupo G, Subgrupo 4, Categoría E. b) Solvencia económica e financeira, solvencia técnica e profesional: non se require ao esixirse a clasificación.8. Criterios de valoración: os sinalados na cláusula 16 do prego. a) Data límite de presentación: 13 días naturais, a contar dende o seguinte ao de publicación do anuncio no último dos boletíns en que apareza (DOGA ou BOP). b) Documentación a presentar: A especificada na cláusula 12 do Prego de Cláusulas Administrativas Particulares. c) Lugar de presentación: Rexistro Xeral do Concello. A Mesa de Contratación, ás 10.00 horas do día hábil seguinte a aquel en que remate o prazo de presentación das proposicións, abrirá a documentación presentada nos “SOBRES A”. As datas de apertura dos sobres B e C (en acto público) anunciaranse previamente no taboleiro de anuncios do Concello e no perfil de contratante nos termos sinalados no correspondente prego de cláusulas administrativas.11. Gastos de publicación dos anuncios de licitación: serán por conta do adxudicatario.12. Outros datos: lugar onde se poden obter copias do proxecto técnico, na librería “Os Picariños”, sita na rúa Santiago, nº 10 de Arzúa (teléfono 981500725). Arzúa, 6 de setembro de 2010. O Alcalde Xaquín García Couso.
09/09/2010 | Administración LocalMunicipal
Ares
Corrección de erro material

Advertido erro no anuncio publicado no BOP 170 de data 6 de setembro do 2.010 sobre aprobación inicial da Modificación do Cadro de Persoal ao Servizo do Concello de Ares, consistente na data da sesión plenaria na que se aprobou dita modificación, que debendo aparecer 24 de xuño do 2.010 aparece por erro 29 de xullo do 2.010, o que se corrixe aos efectos oportunos, sen interferir nos prazos establecidos aos efectos de alegacións. Ares, a 6 de setembro do 2.010. O Alcalde, Asdo. Julio Ignacio Iglesias Redondo.
09/09/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.27912. Información pública

ANUNCIO CLAVE: DH. W15.27912 Manuel Antonio Nouche Lareu, con DNI XXXXXXXXX e con enderezo en Astrar, n.° 3-Arca, O Pino. Solicita AUTORIZACIÓN para realizar un recheo con terra vexetal na parcela 517 do polígono 502, no lugar do Burgo, no concello do Pino. O recheo farase para eliminar un chanzo no terreo de 1,5 m de profundidade, na zona de policía do regato de Vilaboa. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste Servizo, situado na rúa Tomiño, 16-baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 20 de agosto de 2010. O xefe do Servizo Territorial da Zona Galicia-Centro P. A. O xfe da Área de autorizacións e Concesións Francesco Marquillas Vizcardo
09/09/2010 | Administración LocalMunicipal
Padrón
Anuncio de aprobación definitiva de suplemento de crédito número 1/2010

Tendo quedado definitivamente aprobado o expediente de modificación orzamentaria na súa versión de suplemento de crédito nº1/2010, pola aprobación inicial polo Pleno da Corporación en sesión extraordinaria e urxente celebrada o día 9 de agosto de 2010, e polo transcurso dun período de exposición ó público de 15 días hábiles (edicto publicado no BOP nº 152 de 11 de agosto de 2010) sen que se tivesen presentado reclamacións, en cumprimento do artigo 169.3 do Texto Refundido da Lei reguladora das Facendas Locais, en relación co artigo 177.2 do mesmo texto legal e 38.1 do Real Decreto 500/1990, faise público que os Estados que se integran no Orzamento vixente do Concello de Padrón, prorrogado para o 2010, tanto en gastos como en ingresos, a nivel de capítulos, ascenden ós importes que a continuación se expresan, tras a modificación de créditos aprobada: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. En Padrón, a 6 de setembro de 2010 O ALCALDE Camilo Forján Seoane.